Politsiya kichik serjanti Moskva avtomobil xalqa yo‘lining 25 km uchastkasida gumondorni qo‘lga olish chog‘ida o‘ldirildi. Bu haqda Moskva politsiyasi matbuot xizmatiga tayangan holda Interfaks xabar bermoqda. Ma’lum qilinishicha, ertalab soat 3:00da politsiya xodimlari gumondor shaxs minib ketayotgan “Gazel” mashinasini to‘xtatganlar. Ammo haydovchi politsiya xodimiga uch marta pichoq bilan zarba berib, voqea joyidan qochib ketgan. Politsiyachi shifoxonada vafot etgan.